Weather Updates: दिल्ली-एनसीआर में आज भी बारिश के आसार, जानें आपके राज्य में कब होगी वर्षा  
दिल्ली-एनसीआर में आज भी बारिश के आसार
दिल्ली में मौसम खुशनुमा बना हुआ है
जानें अपके राज्य में कब होगी वर्षा
राष्ट्रीय राजधानी दिल्ली में मौसम खुशनुमा बना हुआ है. मंगलवार को यहां हुई झमाझम बारिश ने लोगों को उमस से राहत दिला दी. बुधवार सुबह भी आसमान में बादल छाए हुए हैं, जिससे आज भी यहां बारिश की पूरी संभावना बढ़ गई है. मंगलवार को हुई बारिश से कई जगह जलजमाव की स्थिति उत्पन्न हो गई. दिल्ली के लोगों को ट्रैफिक जाम की समस्या से भी गुजरना पड़ा. मौसम विभाग के मुताबिक, पूरे दिन आसमान में बादल छाए रहेंगे. आज कई इलाकों में बारिश होने की संभावना है और अधिकतम तापमान 35 डिग्री सेल्सियस रहने का अनुमान है. वहीं, ओडिशा में भारी बारिश और बाढ़ के कारण आठ लोगों की मौत हो गई. यह जानकारी राज्य में राहत कार्यों से जुड़े एक अधिकारी ने दी. दिल्ली के अलावा राजस्थान, मध्य प्रदेश, उत्तर प्रदेश, केरल में भी बारिश के आसार हैं.